ผอ.IMF เตือนอังกฤษเผชิญความเสี่ยงหากเดินหน้ากระบวนการ Brexit
ผอ.IMF เตือนอังกฤษเผชิญความเสี่ยงหากเดินหน้ากระบวนการ Brexit
19 ม.ค. 2560

นางคริสติน ลาการ์ด ผู้อำนวยการกองทุนการเงินระหว่างประเทศ (IMF) กล่าวให้สัมภาษณ์กับผู้สื่อข่าวบีบีซีของอังกฤษ โดยเตือนว่า กระบวนการแยกตัวออกจากสหภาพยุโรปของอังกฤษ (Brexit) มีความยุ่งยากซับซ้อน และความไม่แน่นอนที่เกิดขึ้นในด้านของเงื่อนไขและกรอบเวลานั้น จะทำให้เศรษฐกิจของอังกฤษเผชิญกับความเสี่ยงในทิศทางขาลง แม้ว่าในช่วงที่ผ่านมา เศรษฐกิจของอังกฤษจะขยายตัวดีกว่าที่ IMF คาดการณ์ไว้ก็ตาม
นางลาการ์ดยังเตือนด้วยว่า ถึงแม้อังกฤษจะสามารถทำข้อตกลงต่างๆกับสหภาพยุโรป (EU) ได้หลังจากที่แยกตัวออกมาแล้ว แต่อังกฤษจะไม่ได้รับประโยชน์เทียบเท่ากับเมื่อตอนที่เป็นชาติสมาชิกของ EU
เธอยกตัวอย่างว่า “หากคุณเป็นคลับใดคลับหนึ่ง คุณย่อมได้รับสิ่งดึงดูดและเงื่อนไขที่เป็นเอกสิทธิ์เฉพาะในระดับเดียวกับที่สมาชิกคนอื่นๆได้รับ โดยที่บุคคลภายนอกจะได้รับเงื่อนไขที่แตกต่างออกไป”